PLANB เปิดงบ Q3 พลิกกำไร 184 ลบ. รับรายได้ขาย-บริการพุ่ง
PLANB เปิดงบไตรมาส 3/65 พลิกกำไร 184.17 ลบ. จากปีก่อนขาดทุน 53.52 ลบ. รับรายได้ขาย-บริการพุ่ง ส่วนงวด 9 เดือนพลิกกำไร 462.10 ลบ. จากปีก่อนขาดทุน 87.19 ลบ.
PLANB เปิดงบไตรมาส 3/65 พลิกกำไร 184.17 ลบ. จากปีก่อนขาดทุน 53.52 ลบ. รับรายได้ขาย-บริการพุ่ง ส่วนงวด 9 เดือนพลิกกำไร 462.10 ลบ.
14 พ.ย. 2565

บริษัท แพลน บี มีเดีย จำกัด (มหาชน) หรือ PLANB รายงานผลการดำเนินงานงวดไตรมาส 3/2565 และงวด 9 เดือนปี 2565 สิ้นสุดวันที่ 30 ก.ย.2565 ดังนี้

โดยภาพรวมผลประกอบการในไตรมาส 3/2565 ยังคงมีการฟื้นตัวอย่างต่อเนื่องจากสถานการณ์การแพร่ระบาดโควิด-19 ที่ดีขึ้นอย่างต่อเนื่อง ส่งผลให้มีการผ่อนคลายมาตรการการควบคุมต่างๆ และประชาชนคลายความกังวลเกี่ยวกับการแพร่ระบาดโควิด-19 ทำให้เริ่มทำกิจกรรมนอกบ้านเพิ่มมากขึ้น อีกทั้งแนวโน้มจำนวนนักท่องเที่ยวต่างชาติที่เพิ่มมากขึ้นอย่างต่อเนื่องส่งผลให้รายได้จากการขายและการให้บริการในไตรมาส 3/2565 อยู่ที่ 1,734 ล้านบาท เพิ่มขึ้นที่ 636 ล้านบาท หรือคิดเป็นร้อยละ 57.9 เมื่อเปรียบเทียบกับไตรมาส 3/2564 สนับสนุนจากรายได้จากธุรกิจสื่อโฆษณานอกที่อยู่อาศัย อยู่ที่ 1,391 ล้านบาท เพิ่มขึ้นที่ 754 ล้านบาท หรือคิดเป็นร้อยละ 118.5 เมื่อเปรียบเทียบกับไตรมาส 3/2564 จากสื่อโฆษณานอกที่อยู่อาศัยทุกประเภทที่มีผลการดำเนินงานเติบโตอย่างต่อเนื่องตามสภาวะเศรษฐกิจที่มีแนวโน้มดีขึ้น